ཡང་སློབ་མཐར་ཕྱིན་ལ་ཉེ་ཁར།རང་ངོས་ནས་ལས་མང་པོ་ཞིག་གྲུབ་ཐུབ་མེད་ཀྱང་།སློབ་མཐར་མ་ཕྱིན་གོང་གི་དུས་ཚོད་འདི་ངེས་པར་དམ་འཛིན་བྱས་ཏེ།ཆེད་དུ་སྡེ་ཁག་གི་འགོ་ཁྲིད་གཞོན་པ་ཞིག་གི་གཞུང་ཤག་ཏུ་འཛུལ་ནས།རང་ཅག་ལ་བགྲོ་གླེང་སོགས་ཉུང་བའི་བསམ་ཚུལ་དྲན་ཚུལ་ལབ་ཞོར།རང་ལ་ཆ་རྒྱུས་ཟབ་པའི་དགེ་རྒན་གཉིས་གདན་འདྲེན་བྱ་ཐུབ་ཚུལ་དང་།སྡེ་ཁག་རིམ་པས་འདི་ལ་རྒྱབ་སྐྱོར་དང་ཆོག་མཆན་གནང་རོགས་ཀྱི་སྙན་སེང་དེ་ཐོས་འཕྲལ།འགོ་ཁྲིད་གཞོན་པ་དེའི་དྲན་འཕྲུལ་རྒོད་པོས་ངས་གདན་འདྲེན་འདོད་པའི་དགེ་རྒན་དེ་གཉིས་ཁོང་གིས་སྔར་ནས་གདན་འདྲེན་རྒྱུ་ཡིན་ཚུལ་དགེ་རྒན་དེ་དག་ལ་ལབ་ཚར་བ་མ་ཟད།གླེང་གཞི་སོགས་བཀོད་སྒྲིག་ཡོད་རབས།མི་འགྱངས་པར་འཆད་ཁྲིད་ཀྱི་དུས་ཚོད་སོགས་ཀྱང་གཏན་འཁེལ་ཡོང་ཚུལ་གྱི་གཏམ་མང་པོ་ཞིག་བཤད་བྱུང་བས།ང་ཡང་དགའ་སྣང་ཤིན་ཏུ་རབ་ཏུ་སྐྱེས་སོང་།མ་ཟད།ད་རེབ་ཁྱོད་ཚོས་བྲིས་པའི་དཔྱད་རྩོམ་ཕལ་མོ་ཆེ་ཞིག་ལོ་སྔོན་མ་དང་བསྡུར་ན་གཟེངས་སུ་ཐོན་འདུག་པས།ཁོང་གིས་ཀན་སུའུ་མི་རིགས་དཔེ་སྐྲུན་ཁང་ལ་ཐད་ཀར་འབྲེལ་བ་བྱས་ནས།ཁྱོད་ཚོའི་དཔྱད་རྩོམ་ལེགས་གྲས་སྐོར་ཞིག་དེབ་ཏུ་བསྒྲིག་རྒྱུ་ཡིན་རབས་སོགས་ཧ་ལམ་ཆུ་ཚོད་ཕྱེད་ཙམ་བར་དུ་ལབ་བྱུང་བས།བསམ་ཐོག་ལ་བུད་སོང་བ་འདྲ་བའི་བསམ་ཚུལ་འདིའི་ཁྲོད་ནས།ང་རང་ཡིད་རྟོན་སྒོས་ཕྱིར་འགྲོ་ཁར་དགེ་རྒན་འདི་གཉིས་ཀའི་འཆད་ཁྲིད་དེ།ངེད་ཅག་སློབ་མཐར་མ་ཕྱིན་གོང་ལ་ངེས་པར་སྤེལ་དགོས་པའི་རེ་བ་དང་།སྨྱན་གཟུགས་དང་བརྡ་སྦྱོར་སོགས་ཀྱི་ཐད་ནས་ངས་ཀྱང་རོགས་གང་ཐུབ་ཐུབ་བྱ་ཆོག་པར་ལབ་པ་ཡིན།ཡིན་ཡང་།ཕངས་སེམས་རྫོགས་མེད་རེ་སྐྱེས་ཡོང་བ་ཞིག་ལ།དེ་དུས་ཀྱི་གཟའ་འཁོར་གསུམ་བཞིའི་རྗེས་ནས་ངེད་ཅག་གི་སློབ་རིམ་གཞི་ནས་སློབ་མཐར་ཕྱིན་མོད།ཡག་ཡགརྒྱན་རྒྱན།སྙན་སྙན་གྱི་གཏམ་དེ་དག་མཐོང་ཐོས་ཀྱི་ཡུལ་དུ་ཁྱོན་ནས་མ་གྱུར་བས།རེ་འབྲས་ཀྱི་ལྗོན་པ་སྣུམ་པོ་དེ་སྟོན་ཟླའི་ལྷགས་རླུང་རྩུབ་མོ་ཞིག་གིས་སྨག་ནག་ཁྲོད་ཡོངས་སུ་གཞོམ་པར་བཏང་སོང་།